आखिरकार दिखे तेजस्वी यादव, लेकिन अपने जीजाजी के साथ रेवाड़ी में  
पटना में जल जमाव के हालात में तेजस्वी के गायब रहने पर उठे सवाल
राष्ट्रीय जनता दल के नेता तेजस्वी की गैरमौजूदगी पर सवालों से परेशान
तेजस्वी यादव ने ट्वीट करके बिहार सरकार पर हमला किया
चिरंजीव राव ने हरियाणा के रेवाड़ी विधानसभा क्षेत्र में कांग्रेस के प्रत्याशी के रूप में अपना नामांकन दाखिल किया.  

#रेवाड़ी विधानसभा क्षेत्र से #कांग्रेस प्रत्याशी के रूप में नामांकन करने से पहले अपने दादाजी स्वर्गीय राव अभय सिंह जी का आशीर्वाद लिया।
मेरे साथ बिहार के पूर्व उपमुख्यमंत्री और @RJDforIndia के युवा नेता @yadavtejashwi भी मौजूद थे। pic.twitter.com/kI6q8s67Tt

आज अपने परिवार, उत्साहित कार्यकर्ताओं और समर्थकों के साथ #रेवाड़ी विधानसभा क्षेत्र से कांग्रेस प्रत्याशी के रूप में चुनाव के लिए नामांकन का पर्चा दाख़िल किया।
सभी कार्यकर्ताओं और समर्थकों का आभार..pic.twitter.com/HPM7qv3utG
हालांकि तेजस्वी यादव ने एक ट्वीट कर सरकार पर हमला किया और कहा कि नीतीश जी अपनी विफलताओं को प्रकृति का दोष बताकर अपनी जिम्मेदारियों से पल्ला झाड़ रहे है. मुख्यमंत्री जी, यह प्राकृतिक आपदा नहीं बल्कि आपकी भ्रष्टाचारिक आपदा है. तेजस्वी ने कहा कि आपकी भ्रष्ट अफसरशाही ने आपके 15 वर्ष के विकास को गटर से निकालकर देश को दिखाया है. आपके कथित सुशासन में जिस समय राजेंद्रनगर और कंकड़बाग में नाव चल रही है ठीक उसी समय पटना के दूसरे हिस्सों में धूल उड़ रही है. अगर ये प्राकृतिक आपदा है तो आप जिस locality में रहते है वहां यह आपदा क्यों नहीं आई?
तेजस्वी ने कहा कि मुख्यमंत्री जी बताएं, संप हाउस का काम नहीं करना, नाला उड़ाही नहीं होना, नगर विकास मंत्री का हर समय गायब रहना और नालों में कचरा होना क्या प्रकृति का दोष है? ये 6 फ़ीट तक जमा गंदा पानी आपकी नाकामी की कहानी बयां कर रहा है.
इसके बाद तेजस्वी ने नीतीश कुमार सरकार के अधिकारियों के बारे में टिप्पणी की कि गरीबों के घर-व्यापार उजाड़ने वाले आपके चेहते पटना कमिश्नर कहां हैं? आप जब अपनी असफलता का मुआयना करने निकलते हैं तो संबंधित विभाग के अधिकारियों की जगह दूसरे विभागों के अधिकारियों के संग घूम रहे हैं जिन्हें इससे कोई लेना-देना नहीं है.  मुख्यमंत्री जी बताएं, पटना को नर्क में तब्दील करने का जिम्मेदार कौन है?